522 DE AUGMENTIS SCIENTIARUM 



bant ; Pan autem morabatur sub dio. Effigies Panis tails ab 

 antiquitate describitur ; cornutus, cornibus in acutum surgenti- 

 bus, et usque ad coelum fastigiatis; corpore toto hispidus et 

 villosus ; barba in primis promissa ; figura biformis, humana 

 quoad superiora, sed semifera et in caprae pedes desinente. 

 Gestabat autem insignia potestatis, sinistra fistulam ex septem 

 calamis compactam, dextra pedum sive baculum superius curvum 

 et inflexum. Induebatur chlamyde ex pelle pardalis. Pote- 

 states ei et munera hujusmodi attribuuntur, ut sit Deus vena- 

 torum, etiam pastorum, et in universum ruricolarum ; praeses 

 item montium. Erat etiam, proximus a Mercuric, nuncius 

 Deorum. Habebatur etiam dux et imperator Nympharum, 

 quae circa eum perpetuo choreas ducere et tripudiare solebant : 

 comitabantur et Satyri, et his seniores Sileni. Habebat insuper 

 potestatem terrores immittendi, praesertim inanes et superstitio- 

 sos, qui et Panici vocati sunt. Res gestae autem ejus non 

 multae memorantur. Illud praecipuum, quod Cupidinem provo- 

 cavit ad luctam, a quo etiam in certamine victus est. Etiam 

 Typhonem gigantem retibus implicavit et cohibuit. Atque 

 narrant insuper, cum Ceres moesta et ob raptam Proserpinam 

 indignata se abscondisset, atque Dii omnes ad earn investigan- 

 dam magnopere incubuissent et se per varias vias dispertiti 

 essent, Pani solummodo ex foelicitate quadam contigisse ut in- 

 ter venandum earn inveniret et indicaret. Ausus est quoque 

 cum Apolline de victoria musices decertare, atque etiam Mida 

 judice praelatus est; ob quod judicium Midas asininas aures 

 tulit, sed clam et secreto. Amores Panis nulli referuntur, aut 

 saltern admodum rari ; quod mirum, inter turbam Deorum pror- 

 sus tarn profuse amatoriam, videri possit. Illud solummodo ei 

 datur, quod Echo adamaret, qujs etiam uxor ejus est habita; 

 atque unam prasterea nympham, Syringam nomine ; in quam, 

 propter iram et vindictam Cupidinis (quern ad luctam provocare 

 non reveritus esset) incensus est. Etiam Lunam quondam in 

 altas silvas sevocasse dicitur. Neque etiam prolem ullam 

 suscepit (quod similiter mirum est, cum Dii, praesertim masculi, 

 prolific! admodum essent), nisi quod ei attribuatur tanquam 

 filia, muliercula quaedam ancilla, liinibe nomine ; quce ridiculis 

 narratiunculis oblectare hospites solebat, ejusque proles ex 

 conjuge Echo esse a nonnullis existimabatur. Parabola talis 

 esse videtur. 



Pan (ut et nomen ipsum etiam sonat) Universum, sive Uni- 



